# data[].attributes.attachment_link.title
ใบงาน เรื่องระบบสุริยะ

# data[].attributes.body
ดาวเนปจูน เป็นดาวเคราะห์ลำดับสุดท้ายในระบบสุริยะ มีขนาดเล็กที่สุดในหมู่ดาวเคราะห์แก๊สยักษ์ องค์ประกอบคล้ายกับดาวยูเรนัส แต่มีความ หนาแน่นสูงกว่าจึงปรากฏเป็น สีน้ำเงินที่เข้มกว่า ตั้งชื่อตามเทพ “Neptune” เทพแห่งท้องทะเล และ เป็นดาวเคราะห์ที่อยู่ห่างไกลจาก ดวงอาทิตย์มากที่สุดจึงมีสภาพที่หนาวเย็น สุดขั้ว และมีลมแรงระดับความเร็วเหนือเสียง ค้นพบเมื่อปี ค.ศ. 1846 จากการคำนวณ โดยหลัง จากการค้นพบดาวยูเรนัสได้ไม่นานนักดาราศาสตร์ พบว่าตําแหน่งของดาวยูเรนัสคลาดเคลื่อนไปจาก ที่คํานวณไว้โดยกฎการเคลื่อนที่ของนิวตัน และ สันนิษฐานว่าอาจมีดาวเคราะห์อีกดวงหนึ่งดึงดาว ยูเรนัสไว้อยู่ จึงคำนวณอีกครั้งเพื่อระบุตำแหน่งของ ดาวเคราะห์ดวงนี้ จนกระทั่งค้นพบดาวเนปจูนตาม ตําแหน่งที่คาดการณ์ไว้

# data[].attributes.body
ดาวยูเรนัส เป็นดาวเคราะห์ ลำดับที่ 7 และมีขนาดใหญ่เป็น อั น ดั บ 3
ใ น ร ะ บ บ สุ ริ ย ะ มีลักษณะปรากฏเป็นสีน้ําเงิน อมเขียว เกิดจากชั้นบรรยากาศ มีองค์ประกอบของแก๊สมีเทนที่ ดูดกลืนแสงสีแดงเอาไว้ แล้ว สะท้อนแสงสีน้ําเงินกับสีเขียวออกมา ตั้งชื่อตามเทพ “Uranus” ซึ่งเป็นเทพ แห่งท้องฟ้า ดาวยูเรนัสค้นพบครั้งแรกโดย วิลเลียม เฮอร์เชล ในปี ค.ศ. 1781 ซึ่งตอนแรกคาดว่าเป็นดาวหางหรือ ดาวฤกษ์ หลังจากนั้น 2 ปีจึงมีการพิสูจน์ว่าวัตถุ ดังกล่าวเป็นดาวเคราะห์ที่อยู่ถัดจากดาวเสาร์ เป็นดาวเคราะห์แก๊สที่มีอุณหภูมิต่ำและกระแสลมพัดแรง นอกจากนี้แกนหมุนของดาวยูเรนัสเอียงเกือบขนานกับระนาบวงโคจร จึงปรากฏคล้ายกับดาวเคราะห์ที่กำลังกลิ้งรอบดวงอาทิตย์

# data[].attributes.body
ดาวเสาร์ เป็นดาวเคราะห์ลำดับที่ 6 และเป็นดาวเคราะห์แก๊สยักษ์ที่ใหญ่เป็นอันดับสองในระบบสุริยะ มีระยะห่างจากโลกประมาณ 1,283 ล้านกิโลเมตร ตั้งชื่อตาม “Saturn” เทพเจ้าแห่งการเพาะปลูก ค้นพบครั้งแรกในปี ค.ศ. 1610 โดยกาลิเลโอ กาลิเลอี ใช้กล้องโทรทรรศน์ สังเกตการณ์แล้วพบว่า เป็นดาวที่มีหูจับด้านข้าง ภายหลังในปี ค.ศ. 1659 นักดาราศาสตร์ชื่อ คริสเตียน ฮอยเกนส์ ใช้กล้อง โทรทรรศน์ที่มีประสิทธิภาพสูงกว่าและพบว่าดาวเสาร์ ล้อมรอบไปด้วยวงแหวนแบน ดาวเสาร์ใช้เวลาในการหมุนรอบตัวเอง 10.7 ชั่วโมง และใช้เวลาในการโคจรรอบดวงอาทิตย์ 29.4 ปีบนโลก และมีแกนหมุนรอบตัวเองเอียงไปจากแกนตั้งฉาก ระนาบวงโคจรเป็นมุม 26.73 องศา ใกล้เคียงกับ แกนเอียงของโลก จึงคาดว่าดาวเสาร์อาจจะมีการ เปลี่ยนแปลงฤดูกาลคล้ายกับโลก

# data[].attributes.body
ดาวพฤหัสบดีเป็นดาวเคราะห์ ลำดับที่ 5 ในระบบสุริยะ จัดอยู่ในประเภทดาวเคราะห์แก๊สยักษ์ เป็นดาวเคราะห์ที่มีขนาดใหญ่ ที่สุดในระบบสุริยะ ตั้งชื่อตาม เทพเจ้า “Jupiter” ซึ่งเป็นราชา แห่งทวยเทพ เส้นผ่านศูนย์กลาง ของดาวพฤหัสบดีนั้นสามารถนำโลกมาต่อกันได้ถึง 11 ใบ และมีมวล มากกว่าดาวเคราะห์ดวงที่เหลือรวมกัน ทั้งหมดถึง 2 เท่า มีลวดลายแถบเมฆสีขาวและสีส้ม เป็นเอกลักษณ์ที่เกิดจากความปั่นป่วนในชั้นบรรยากาศ ดาวพฤหัสบดีเป็นดาวเคราะห์ที่หมุนรอบตัวเองเร็วที่สุด ใช้เวลาประมาณ 10 ชั่วโมง ทำให้ดาวมีลักษณะกลม แป้นและเกิดกระแสลมรุนแรง มีคาบการโคจรรอบดวง อาทิตย์ 11.85 ปี และมีแกนหมุนรอบตัวเองเอียงไป จากแกนตั้งฉากระนาบวงโคจรเป็นมุม 3 องศา จึงไม่เกิดการเปลี่ยนแปลงฤดูกาลเท่าดาวเคราะห์ดวงอื่น

# data[].attributes.body
ดาวอังคาร เป็นดาวเคราะห์หิน ลำดับที่ 4 ในระบบสุริยะ ขนาดเล็กกว่าโลกประมาณครึ่งหนึ่ง พื้นผิวปกคลุมไป ด้วยฝุ่นของสนิมเหล็ก เมื่อมองจากโลกจึงปรากฏเป็นสีแดงและเป็นที่มาของชื่อ “Mars” ที่ตั้งตามชื่อเทพเจ้าแห่งสงคราม มีสภาพคล้ายกับทะเลทราย แต่มีอุณหภูมิต่ำ บริเวณขั้วดาวมีน้ำแข็งอยู่จำนวนมาก เป็นหนึ่งในดาวเคราะห์ที่มีความเป็นไปได้ ที่จะพบสิ่งมีชีวิตมากที่สุด ดาวอังคาร มีแกนหมุนรอบตัวเองเอียงไปจากแกน ตั้งฉากระนาบวงโคจรเป็นมุม 25.2 องศา จึงอาจมีการเปลี่ยนแปลงฤดูกาลคล้ายกับโลก แต่อย่างไรก็ดี วงโคจรของดาวอังคารค่อนข้างรีเมื่อเทียบกับ ดาวเคราะห์ดวงอื่น ๆ ทำให้เกิดความแตกต่างระหว่าง ระยะห่างจากดวงอาทิตย์ในแต่ละช่วง ซึ่งอาจส่งผลต่อสภาพอากาศ

# data[].attributes.body
โลก เป็นดาวเคราะห์ลำดับที่ 3 และมีขนาดใหญ่เป็นอันดับ 5 ของหมู่ดาวเคราะห์ในระบบสุริยะ มีขนาดเส้นผ่านศูนย์กลาง ใหญ่กว่าดาวศุกร์เพียงไม่กี่ร้อยกิโลเมตร มีสภาพแวดล้อม ที่ทำให้น้ำมีสภาพเป็นของเหลว และเป็นดาวเคราะห์เพียงดวงเดียว ในระบบสุริยะที่มีสิ่งมีชีวิตอาศัยอยู่อย่างหลากหลาย โลกหมุนรอบตัวเองใช้เวลาประมาณ 24 ชั่วโมง หรือ 1 วัน และโคจรรอบดวงอาทิตย์ใช้เวลา 365.25 วัน หรือ 1 ปี มีแกนการหมุนรอบตัวเองเอียงไปจากแกน ตั้งฉากระนาบวงโคจรเป็นมุม 23.44 องศา ทำให้ แต่ละช่วงของปี โลกได้รับพลังงานจากแสงอาทิตย์ แตกต่างกัน เป็นสาเหตุให้เกิดฤดูกาลต่าง ๆ

# data[].attributes.body
ดาวศุกร์ เป็นดาวเคราะห์ชั้นใน ที่อยู่ห่างจากดวงอาทิตย์เป็น ลำดับที่ 2 และมีวงโคจรอยู่ใกล้โลกเรามากที่สุด มีมวล ขนาด ความหนาแน่น และ แรงโน้มถ่วงใกล้เคียงกับโลก รวมทั้งมีโครงสร้างภายในที่คล้ายคลึงกันด้วย จึงได้ฉายาว่า “ฝาแฝดของโลก” รวมถึงเป็นวัตถุท้องฟ้า ที่สว่างเป็นอันดับ 2 ในเวลากลางคืน (ดวงจันทร์อันดับ 1) เป็นที่มาของชื่อ “Venus” ที่ตั้งตามชื่อเทพเจ้า แห่งความรักและความงาม ดาวศุกร์หมุนรอบตัวเองช้ามาก หนึ่งวันของดาวศุกร์ ยาวนานถึง 243 วันของโลก และหมุนในทิศทางตาม เข็มนาฬิกาซึ่งตรงกันข้ามกับดาวเคราะห์ส่วนใหญ่ ใช้เวลาในการโคจรรอบดวงอาทิตย์ 225 วัน ทำให้บนดาวศุกร์จะเห็นดวงอาทิตย์ขึ้นทางทิศตะวันตก และตกทางทิศตะวันออก การหมุนรอบตัวเองที่ช้า มากเช่นนี้ส่งผลให้ดาวศุกร์ไม่สามารถสร้างสนามแม่เหล็กที่แก่นกลางได้

# data[].attributes.body
ดาวพุธ เป็นดาวเคราะห์ชั้นใน ลำดับแรกในระบบสุริยะ มีขนาดเล็กและอยู่ใกล้ดวงอาทิตย์มากที่สุดในหมู่ดาวเคราะห์ ทั้งหมด มีขนาดใหญ่กว่า ดวงจันทร์ของโลกเล็กน้อย พื้นผิวเต็มไปด้วยหลุมอุกกาบาต มีอุณหภูมิที่แตกต่างกันอย่างสุด ขั้วระหว่างกลางวันและกลางคืน จึงมีฉายาว่า “เตาไฟแช่แข็ง” ดาวพุธโคจรรอบดวงอาทิตย์เร็วที่สุด ใช้เวลาเพียง 88 วัน ซึ่งเป็นที่มาของชื่อ “Mercury” เทพแห่งการส่งสาร และเนื่องจากดาวพุธมีชั้นบรรยากาศที่เบาบาง ทำให้พื้นผิวด้านกลางวันมีอุณหภูมิสูงถึง 467 องศาเซลเซียส แตกต่างจากด้านกลางคืนมี อุณหภูมิต่ำเพียง -183 องศาเซลเซียส

# data[].attributes.body
ดวงอาทิตย์ เป็นดาวฤกษ์ เพียงหนึ่งเดียวในระบบสุริยะ จัดเป็นดาวฤกษ์ประเภท G2V มีสีเหลือง-ส้ม อุณหภูมิพื้นผิว ประมาณ 5,500 องศาเซลเซียส มีขนาดเส้นผ่านศูนย์กลางใหญ่ กว่าโลก 109 เท่า ซึ่งเป็นขนาด เฉลี่ยของดาวฤกษ์ทั่วไป มีมวลคิด เป็นร้อยละ 99 ของมวลทั้งหมดในระบบสุริยะ ถือกำเนิดขึ้นเมื่อประมาณ 4,600 ล้านปีที่แล้ว และจะคงสภาพเช่นนี้ไปอีกประมาณ 5,000 ล้านปี ก่อนจะเข้าสู่วัยชราและกลายสภาพเป็น ดาวยักษ์แดง ดวงอาทิตย์มีขนาดเส้นผ่านศูนย์กลาง 1,391,400 กิโลเมตร มีปริมาตรที่สามารถบรรจุโลกได้ถึง 1.3 ล้านใบ ที่แก่นกลางดวงอาทิตย์มีอุณหภูมิ 15 ล้านองศาเซลเซียส เพียงพอให้เกิดปฏิกิริยานิวเคลียร์ฟิวชัน หลอมรวม ไฮโดรเจนเป็นฮีเลียมและผลิตพลังงานออกมามหาศาล

# data[].attributes.body
ระบบสุริยะ (Solar System) ประกอบด้วยดวงอาทิตย์และวัตถุอื่น ๆ ที่โคจรรอบดวงอาทิตย์เนื่องจากแรงโน้มถ่วง ได้แก่ดาวเคราะห์ 8 ดวงกับดวงจันทร์ บริวารที่ค้นพบแล้ว 167 ดวง ดาวเคราะห์แคระ 5 ดวงกับดวงจันทร์บริวารที่ค้นพบ แล้ว 4 ดวง กับวัตถุขนาดเล็กอื่น ๆ อีกนับล้านชิ้น ซึ่งรวมถึง ดาวเคราะห์น้อย วัตถุในแถบไคเปอร์ดาวหาง สะเก็ดดาวและฝุ่นระหว่างดาวเคราะห์

ดาวเคราะห์ทั้ง 8 ดวงในระบบสุริยะ เรียงลำดับจาก ใกล้ดวงอาทิตย์ที่สุดออกไป มีดังนี้คือ ดาวพุธ ดาวศุกร์ โลก ดาวอังคาร ดาวพฤหัสบดี ดาวเสาร์ ดาวยูเรนัส และดาวเนปจูน